Барање 14-1575/1

Во врска со отворање на нова приватна установа (градинка ) за деца,ве молам да ми дадете повеке информации.Дали може да се отвори нова градинка во Општина Тетово и какви услови треба да се исполнат за да може да се добие лиценца за работа.

Одговор

Министерството за труд и социјална политика Ве информира дека приватна установа за деца - детска градинка/ центар за ран детски развој може да основа домашно и странско правно или физичко лице врз основа на одобрение во согласност со Законот за заштита на децата („Службен весник на Република Македонија“ бр. 23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Службен весник на Република Северна Македонија“ бр.104/19, 146/19 и 275/19), и Правилникот за стандардите и нормативите за вршење на дејноста на установите за деца („Службен весник на Република Македонија“ бр. 28/14, 40/14, 136/14, 71/15, 170/16 и 151/18).

Одобрението за основање на приватна установа за деца - детска градинка/ центар за ран детски развој се издава врз основа на поднесено барање на правно односно физичко лице.

Средствата за основање и работа на приватната установа ги обезбрдува основачот.

Одобрението за основање на приватна установа за деца – детска градинка/ центар за ран детски развој, го дава Владата по претходно мислење на министерството.

ПОСТАПКА ЗА ОСНОВАЊЕ НА ПРИВАТНА ДЕТСКА ГРАДИНКА

1. Барањето за добивање одобрение за основање на приватна установа за деца  - детска градинка/центар за ран детски развој, основачот го  доставува до Министерството за труд и социјална политика.

Кон барањето за добивање одобрение за основање на приватна установа за деца  - детска градинка/ центар за ран детски развој, се поднесува елаборат во три примероци, потпишан на сите страни за потребите од ваков вид на установа и документација за потребните услови предвидени во членот 100 став (1) алинеи 2, 3, 4 и 5 од Законот за заштита на децата (обезбедени соодветни просторни услови, опрема и дидактички средства, согласно со пропишаните стандарди и нормативи за вршење на дејноста; донесени програми за вршење на дејноста; утврден потребен број на соодветни стручни и други работници, согласно со пропишаните стандарди и нормативи за вршење на дејноста и обезбедени потребни финансиски средства), ЦД со скениран елаборат, тековна состојба доколку основачот е правно лице, договор за закуп  и основа на објектот.

2. Министерот формира трочлена комисија, која врши  непосреден увид во исполнетоста на условите за давање одобрение за основање и изготвува  мислење, доколку се исполнети условите предвидени во членот 100 став (1) алинеи 2, 3, 4 и 5 од овој закон.

3. Се изготвува информацијата до Влада н РСМ, по доставено барање одобрение за основање  на приватна установа за деца-детска градинка/центар за ран детски развој; со Предлог – Одлука за  давање одобрение за основање на приватна установа за деца – детска/ центар за ран детски развој.

4. Владата  на РСМ до МТСП ја доставува Одлуката   за  давање одобрение за основање на приватна установа за деца- детска градинка / центар за ран детски развој;

5. Оригинал - Одлуката   за  давање одобрение за основање на приватна установа за деца - детска градинка/центар за ран детски развој, МТСП  ја доставува до основачот;

6. Основачот до МТСП  доставува Акт за  основање;

7. Министерот донесува решение за  вршење на дејноста кое се доставува до  основачот.

-По донесување на решението за вршење на дејноста, установата за деца (детска градинка/ центар за ран детски развој) се запишува во соодветниот регистар на Централниот регистар на Република Северна Македонија.

**НАПОМЕНА:  ( Ако установата ја основаат двајца или повеќе основачи доставуват и договор за заедничко основање на установата, со кој се уредуваат  меѓусебните односи како соосновачи на установата, а особено нивните права и обврски).**

**-**Лицата кои се заинтересирани да се вклучат во системот за згрижување и воспитание за деца од предучилишна возраст, треба да поседуваат лиценца, која на предлог на Комисијата за лиценцирање ја издава Министерот.